Сабақтың тақырыбы:  Сәкен Сейфуллин«Далада» 

Сабақтың мақсаты: 

         Білімділік: Қазақстанның белгілі ағартушысы, қоғам, мемлекет қайраткері, жазушы, ақын, Сәкен Сейфуллиннің өмірі мен шығармашылығын таныстыру.

          Дамытушылық: Оқушылардың Сәкен өлеңдерін мәнерлеп оқуға, ақындық талантын шәкірт жүрегіне ұялату, туған еліне деген сүйіспеншілік сезімін оятып, адамгершілікке тәрбиелеу.

          Тәрбиелік: Ойлау қабілеттерін арттыру.
Сабақтың түрі: жаңа білімді игерту сабағы

Сабақтың әдіс-тәсілдері: мәнерлеп оқу, баяндау, сұрақ-жауап, көрнекілік қолдану.
Көрнекілігі: Ақын портреті, слайдтар.

Пәнаралық байланыс: тарих
Сабақтың барысы

І. Ұйымдастыру

1.Оқушылармен сәлемдесу, түгендеу.
ІІ. Жаңа сабақ:

1. Мұғалімнің кіріспе сөзі. (Қазан төңкерісі, ұлт-азаттық күресі туралы қысқаша)

2. Оқулықта берілген С.Сейфуллин туралы мәліметпен жұмыс жүргізіледі. Оқушылар мәтінді оқып болған соң бір-біріне кезек-кезек сұрақтар қояды. Сұрақтар мен жауаптар қысқа да нұсқа болуы керек.
     Сәкен(Сәдуақас) Сейфуллин 1894 жылы қазан айының 15-де Қарағанды облысы Жаңаарқа ауданында дүниеге келген. Ауыл молдасынан арабша хат таныған. 1908-1913 жылдары Ақмолада Приходская школада, қалалық училищеде, 1913-16 жылдары Омбы мұғалімдер семинариясында білім алған. 1914 жылы 20 жасында Сәкеннің « Өткен күндер» атты өлеңдер жинағы Қазан  қаласында басылып шықты. Еңбек жолын Сілеті-Бұғылы деген жерде ауыл мұғалімі болудан бастайды. 1920 жылы Қазақ Автономиялы Республикасы құрылғанда Сәкен Қазақстан Орталық Атқару Комитетінің президиум мүшесі, 1922 жылы Қазақстан Комиссарлар Кеңесінің төрағасы болады. Осы кезден бастап қоғам қайраткері ретінде аты танылады.
3. Тақтада берілген тірек сызбалар арқылы оқушылар Сәкен Сейфуллин туралы баяндайды:




Қоғамдық 
әдебиеттегі

қызмет              туған   шығармалары   білімі
орны

                      ортасы 

4. Тақтадағы Сәкен шығармашылығына арналған сызбаны оқушылар толтырады:




Роман,повестері
Драматургиясы



Поэзиясы          Прозасы         Әңгімелері


1) «Далада» өлеңімен жұмыс:

2) Өлең мәнерлеп оқылады, оқушылар мәнерлеп оқиды.

3) Өлеңнің тақырыбы, идеясы анықталады.

4) «Далада» өлеңінен теңеу мен эпитеттерді теріп жазу.

5. Түсінуге қиындық келтіретін сөздермен жұмыс:

Жүрген-құрық тимеген – үйретілмеген, жүгенделмеген. Мінілмеген.

Жүген – жылқының басына кигізетін, ауыздық пен тізгіні бар қайыстан істелген әбзел.

Құрық – жылқы ұстау үшін ұшына ілмек жіп бекітілген ұзын сырық.

Ноқта -  мал басына кигізетін жүген тәрізді ауыздығы жоқ әбзел.

Көрік – ұста дүкеніндегі көмірді үрлеп темірді қыздыру үшін теріден жасалған үрлеуіш.

6. Өлең бойынша қарастырылатын сұрақтар мен тапсырмалар:

1) Өлең мазмұнын қара сөзбен жазып шығыңдар.

2) Суретші болсаңдар ақын жырлаған даланы қалай суреттеген болар едіңдер?

3) Ақын өлеңін неге жастарға арнаған? Жастарға қандай үндеу жасайды? Өлең жолымен айтып беріңдер?

ІҮ. Сабақты бекіту. 

«Өрмекші» оқыта үйрену ойыны. Оқушылар топтарға бөлінеді.  1,2,3,4 деген белгілерді кеуделеріне тағып алады. Әр үстелде тапсырмалар жатады. Оқушылар кезек-кезек әр үстелдің  тапсырмаларын орындайды, үлгергендерінше жауаптарын жазып қалдырады.оларға белгілі бір уақыт беріледі.  Осылайша әр топ барлық үстелдің тапсырмасын орындап шығу керек.
№1. Үстелдің тапсырмасы:
1. С.Сейфулин қашан, қай жерде дүниеге келген?

2. Ақынның қандай драмалық шығармаларын білесіңдер?

№2. Үстелдің тапсырмасы:

1. Сәкен сейфулиннің әке-шешесі туралы не білдіңдер?

2. Тұңғыш өлеңдер жинағы қай қалада басылып шықты?

№3. Үстелдің тапсырмасы: 
1. Сәкен поэзиясының тақырыптары қандай?

2. Проза саласында қандай еңбектер жазған?

Ү. Сабақты қорытындылау
ҮІ. Қорытынды

С.Сейфуллин халық жадында мәңгі сақталар жан, асылдардың асылы, аяулылардың аяулысы. Сәкен біздің ұлттық мақтанышымыз, ел үшін еңіреген ер, қайтпас қайсар күрескер.

Әдеби тілде Сәкен салған сұлу да, көркем сара жол өз арнасын кеңге сала бермек. Шалқыған шабыт, тілдік шеберлігі басым ақын ісі ұрпақтан ұрпаққа мәңгі жалғасын таба береді.

ҮІІ. Үй тапсырмасы:

1.  «Далада» өлеңінен үзінді жаттау.
Сәкен Сейфуллин





Сәкен Сейфуллин











